**4.1.11 VRKÜ strateegia valdkondlikud eesmärgid**

lk 39

*Algtekst* - Tegevuste mitmekesistamine – 25% mahust

Asendatud - Tegevuste mitmekesistamine – 26% mahust

**Põhjendus:** 31.01.2017 seisuga kinnitati VRKÜ strateegia muudatused. Muudatused olid sisse viidud strateegia rahastamiskavas, kuid strateegia dokumendi teistes peatükkides jäid vastavad parandused tegemata. Antud muudatus on vajalik, et viia strateegiadokument kokku strateegia rahastamiskavaga lk 65

lk 40

*Algtekst* – Koelmualade taastamine – 5 % mahust

Asendatud - Koelmualade taastamine– 1,6 % mahust

**Põhjendus:** muudatus viiakse sisse 08.12.2017 toimunud üldkoosoleku soovil. Seni pole laekunud ühtegi projektitoetus taotlust koelmualade tegevussuunale. Seega otsustati, et osa koelmualade eelarvest kantakse sotsiaalse heaolu ja kultuuripärandi edendamise tegevussuuna eelarvele.

*Algtekst* - Sotsiaalse heaolu ja kultuuripärandi edendamine – 5 % mahust

Asendatud - Sotsiaalse heaolu ja kultuuripärandi edendamine – 7,4 % mahust

**Põhjendus:** muudatus viiakse sisse 08.12.2017 toimunud üldkoosoleku soovil. Seni pole laekunud ühtegi projektitoetus taotlust koelmualade tegevussuunale. Seega otsustati, et osa koelmualade eelarvest kantakse sotsiaalse heaolu ja kultuuripärandi edendamise tegevussuuna eelarvele.

**6.1.2. Tegevuste mitmekesistamine**

lk 48

*Algtekst* - Kokku on tegevusvaldkonna toetuse osakaaluks kavandatud 25% kogu uue perioodi planeeritavast toetusmahust.

Asendatud - Kokku on tegevusvaldkonna toetuse osakaaluks kavandatud 26% kogu uue perioodi planeeritavast toetusmahust.

**Põhjendus:** 31.01.2017 seisuga kinnitati VRKÜ strateegia muudatused. Muudatused olid sisse viidud strateegia rahastamiskavas, kuid mujal strateegia dokumendis jäid vastavad parandused tegemata. Antud muudatus on vajalik, et viia strateegiadokument kokku strateegia rahastamiskavaga lk 65

**6.1.4.** **Koelmualade taastamine**

lk 50

*Algtekst* - Kokku on tegevusvaldkonna toetuse osakaaluks kavandatud 5 % kogu uue perioodi planeeritavast toetusmahust.

Asendatud - Kokku on tegevusvaldkonna toetuse osakaaluks kavandatud 1,6 % kogu uue perioodi planeeritavast toetusmahust.

**Põhjendus:** muudatus viiakse sisse 08.12.2017 toimunud üldkoosoleku soovil. Seni pole laekunud ühtegi projektitoetus taotlust koelmualade tegevussuunale. Seega otsustati, et osa koelmualade eelarvest kantakse sotsiaalse heaolu ja kultuuripärandi edendamise

**6.1.5** **Sotsiaalse heaolu ja kultuuripärandi edendamine**

lk 51

*Algtekst* – Kokku on tegevusvaldkonna toetuse osakaaluks kavandatud 5 % kogu uue perioodi planeeritavast toetusmahust.

Asendatud - Kokku on tegevusvaldkonna toetuse osakaaluks kavandatud 7,4 % kogu uue perioodi planeeritavast toetusmahust.

**Põhjendus:** muudatus viiakse sisse 08.12.2017 toimunud üldkoosoleku soovil. Seni pole laekunud ühtegi projektitoetus taotlust koelmualade tegevussuunale. Seega otsustati, et osa koelmualade eelarvest kantakse sotsiaalse heaolu ja kultuuripärandi edendamise

*Algne tabel:*

| Tegevus | Sihtgrupp | Indikatiivne toetus | Soovitud tulemus |
| --- | --- | --- | --- |
| Sadamates korraldatavate kalandus- ja merendustraditsioonidega seotud ürituste läbiviimine | Kogukond, piirkonna külalised, turistid, noored | 15 % | Ranna- ja kalurielu parem lõimumine kohalike külakogukondadega |
| Ajalooliste püügivahendite ja –võtete tutvustamine, nendega seotud tööde taaselustamisele suunatud töötubade korraldamine | kalurid,  kogukond, ajaloohuvilised, turistid, noored | 10 % | Rannakultuuri osaks oleva oskusteabe säilimine järeltulevatele põlvedele |
| Ajalooliste puupaatide ehitamine ja remontimine | Kalurid, kogukond, ajaloohuvilised, turistid, noored | 40 % | Uued ja remonditud puupaadid, ajaloolise oskusteabe säilimine |
| Püügikalade elutsüklit tutvustava programmi rakendamine (vajalike tehniliste ja sidevahendite soetamine ja kasutuselevõtt nn. kalakaamerad) | Koolinoored, bioloogiahuvilised, kogukond ja kalurkond | 25 % | Soetatud ja toimivad kalade elutsükli jälgimise seadmed, mille andmeid transleeritakse internetti ning mida saavad kasutada kooliõpilased ja muud kalade elu vastu tundvad huvilised |
| Rannakalandust tutvustavate teavikute üllitamine (trükised, filmid, stendid, kaardid jms.) | Kohalik kogukond, kalurid | 10 % | Rannapüügi traditsioonide säilimisele suunatud infomaterjalid |

Asendatud:



**Põhjendus:** Strateegia koostamisel ei olnud veel teada, et VRKÜ ise ei saa toetustaotluseid kirjutada. Muudatus oli vajalik, et võtta maha tegevused, mis olid algselt plaanis VRKÜ kaudu teha. Samuti muudeti tegevuste protsente üldisemaks.

**6.1.6 Koostöötegevused**

lk 53

Veerus Indikatiivne maksumuse osakaal

*Algtekst* – \*Euroopa rahvuskalad taldrikul (VRKÜ, + partnerriigid),

Asendatud - \*Kohalik kala taldrikul (VRKÜ, VIKO, KIKO),

**Põhjendus:** Kohandatud on projekti nime ning selgunud on ka koostööprojekti partnerid.

**6.2 Virumaa Rannakalurite Ühingu töökorraldus**

lk 54

*Algtekst* - VRKÜ hindamiskomisjon – vähemalt seitsme liikmeline töörühm annab hinded taotlusvoorus laekunud projektitaotlustele ning annab moodustunud pingerea üle VRKÜ Juhatusele otsustamiseks

Asendatud - VRKÜ hindamiskomisjon – koosneb vähemalt seitsme liikmelisest töörühmast, vähemalt viie liikmeline töörühm annab hinded taotlusvoorus laekunud projektitaotlustele ning annab moodustunud pingerea üle VRKÜ Juhatusele otsustamiseks

**Põhjendus:** Muudatus oli vajalik, et viia strateegiadokument kokku põhikirja ning hindamise töökorraga.

*Algtekst* – VRKÜ igapäevase tegevuse eest vastutavad

Asendatud - VRKÜ igapäevase tegevuse eest vastutab

*Algtekst* - tegevjuht – palgaline töötaja, kes vastutab MTÜ igapäevase töökorralduse eest

Asendatud - lepinguline töötaja, kes korraldab MTÜ igapäevast tööd.

Vastav muudatus on sisse viidud ka struktuuritabelis Joonis 26 lk 54

Kogu strateegia ulatuses on asendatud sõna tegevjuht sõnaga lepinguline töötaja v töötaja

lk 55-56

*Algtekst* – Tegevjuhi ametikoha põhieesmärk on ühingu tegevuse koordineerimine ja juhtimine, kelle tööülesanneteks on:

* juhtida ühingu jooksvat tegevust ja vastutada üldkoosoleku ja juhatuse poolt vastuvõetud otsuste tegemise eest;
* valmistada ette koostöös juhatuse assistendiga küsimused, mis vastavalt põhikirjale kuuluvad otsustamisele üldkoosolekul või juhatuse koosolekul;
* suhtlemine tegevusgrupi partnerite (kohalikud omavalitsused, mittetulundusühingud ja ettevõtjad), erinevate sihtgruppide, Põllumajandusministeeriumi ja PRIAga;
* koostöö korraldamine;
* ühingu liikmetele määruse tutvustamine, teavitustegevus ühingu taotlusvoorude toimumisest ning muudest kalandusega seotud toetusfondide avanemisest;
* võtta vastu ja vaadata läbi projektitoetuste taotlused, teha omapoolsed ettepanekud ning tagada nende edastamine hindamiskomisjonidele, juhatusele ja üldkoosolekule;
* nõustamistegevus nii taotluste koostamisel kui hilisemal elluviimisel;
* raamatupidamise korraldamine, kuludeklaratsioonide koostamine ning esitamine;
* osalemine juhatuse- ja üldkoosolekutel.

Igapäevaseks asjaajamiseks on ametis töölepinguga juhatuse assistent, kelle tööülesandeks on toetada juhatuse juhtimistegevust, organisatsiooni asjaajamise korraldamisel ja korraldab asutusesisest suhtekorraldust ning infoliikumist.

Assistendi ülesandeks on:

* jagada informatsiooni ühingu kavandatavate tegevuste kohta - infomaterjalide koostamise korraldamine, kodulehe pidamise ning täiendamise korraldamine, meililistide koostamine;
* abistada juhatust igapäeva töö korraldamisel, varustades juhatuse liikmeid vajaliku informatsiooni ja tehnilise toega;
* ühingu liikmete ja liikmemaksude arvestuse pidamine;
* tegevjuhi abistamine vastavalt viimase poolt antud ülesannetele;
* võtta osa juhatuse- ja üldkoosolekutest.

Asendatud – Igapäevaseks asjaajamiseks on ametis lepinguline töötaja, kelle tööülesandeks on toetada juhatuse juhtimistegevust, organisatsiooni asjaajamise korraldamisel ja korraldab asutusesisest suhtekorraldust ning infoliikumist.

Töötaja ülesandeks on:

* juhtida ühingu jooksvat tegevust, järgida VRKÜ töö korraldamisel üldkoosoleku ja juhatuse poolt vastuvõetud otsuseid;
* valmistada ette koostöös juhatusega küsimused, mis vastavalt põhikirjale kuuluvad otsustamisele üldkoosolekul või juhatuse koosolekul;
* suhtlemine tegevusgrupi partnerite (kohalikud omavalitsused, mittetulundusühingud ja ettevõtjad), erinevate sihtgruppide, Maaeluministeeriumi ja PRIAga;
* koostöö korraldamine;
* ühingu liikmetele määruse tutvustamine, teavitustegevus ühingu taotlusvoorude toimumisest ning muudest kalandusega seotud toetusfondide avanemisest;
* võtta vastu ja vaadata läbi projektitoetuste taotlused, teha omapoolsed ettepanekud ning tagada nende edastamine hindamiskomisjonidele, juhatusele ja üldkoosolekule;
* nõustamistegevus nii taotluste koostamisel kui hilisemal elluviimisel;
* raamatupidamise korraldamine, kuludeklaratsioonide koostamine ning esitamine;
* osalemine juhatuse- ja üldkoosolekutel.

**Põhjendus:** Muudatused olid vajalikud seoses 01.11.2017 toimunud VRKÜ juhtimisstruktuuri muutmise, töö ümberkorraldamise ning tegevjuhi koondamise tõttu.

**6.3 Projektivoorude korraldamine**

lk 57

*Algtekst* - Teave infopäeva toimumise kohta avaldatakse projektivooru kuulutusel.

Asendatud - Teave infopäeva toimumise kohta avaldatakse VRKÜ kodulehel ja piirkondlikes ajalehtedes.

**Põhjendus:** Seni korraldatud taotlusvoorude põhjal on selgunud, et taotlusvooru kuulutusel pole alati võimalik teavet infopäeva kohta esitada. Selle muudatustega tagatakse, et infopäeva kuulutus avaldatakse piirkondlikes ajalehtedes, samas jätab võimaluse korraldada infopäeva ka varem, kui taotlusvooru pole veel välja kuulutatud ning jääb võimalus avaldada kuulutus ka peale taotlusvooru välja kuulutamist.

**6.4 Projektitaotluste hindamise kord ja kriteeriumid**

lk 61

*Algtekst* – Taotluse hindamisest väljajäämisest, samuti taotluse hindamise tulemustest teavitatakse taotlejat hiljemalt 10 tööpäeva jooksul hindamisest.

Asendatud - Taotluse hindamisest väljajäämisest, teavitatakse taotlejat hiljemalt 10 tööpäeva jooksul hindamisest.

**Põhjendus:** Muudatus on vajalik selleks, et juba toimunud taotlusvoorud on näidanud, et hindamistulemuste punktisumma teatamine ei anna taotlejale mingit teavet, kuna rahastamisettepaneku teeb juhatus või üldkoosolek. Leiame, et alles peale koosolekuid on mõistlik taotlejale teavet anda.

**8. Rahastamiskava**

lk 65

*Algtekst –*

* koelmualade taastamine – 4%
* sotsiaalse heaolu ja kultuuripärandi edendamine – 5%

Asendatud

* koelmualade taastamine – 1,6 %
* sotsiaalse heaolu ja kultuuripärandi edendamine – 7,4 %

**Põhjendus:** muudatus viiakse sisse 08.12.2017 toimunud üldkoosoleku soovil. Seni pole laekunud ühtegi projektitoetus taotlust koelmualade tegevussuunale. Seega otsustati, et osa koelmualade eelarvest kantakse sotsiaalse heaolu ja kultuuripärandi edendamise tegevussuuna eelarvele

**II TEGEVUSSUUND: Tegevuste mitmekesistamine**

**1. Sidusus VRKÜ strateegias toodud tegevussuuna eesmärkide ja sihtidega.**

lk 114

*Algtekst* – 1 – 2 ei loo uut ettevõtlusalgatust, ei teki uut toodet või teenust, töökohti ei säilitata ega looda juurde;

Asendatud - 1 – 2 kalandussektori ettevõtjal või kalapüügiloale kantud kaluril puuduvad taotluse esitamisele eelneval kahel aastal lossimisandmed; ei loo uut ettevõtlusalgatust, ei teki uut toodet või teenust, töökohti ei säilitata ega looda juurde;

**Põhjendus:** Antud muudatus on vajalik selleks, et taotlejatele oleks üheselt selge, et tegevuste mitmekesistamise tegevussuuna alt saab taotleda kalur, kes on eelnevalt kalapüügiga tegelenud. Kriteeriumi täiendus hoiab ära taotlejad, kes alustavad kalapüügiga tegelemist selleks, et saada rahastust tegevuste mitmekesistamiseks.